
Presentació 


Després d'una etapa de mínims, la Tanyada 
torna a aparèixer amb la voluntat de contri- 
buir als debats teòrics, estratègics i organit- 
zatius de l'esquerra independentista i els 
moviments socials dels Paisos Catalans. 


Per començar, en aquest número de primave- 
ra-estiu de 2007 hem cregut oportú aportar 
alguns materials per al debat en relació a la 
campanya que amb motiu dels 300 anys de 
la batalla d'Almansa engegarà el conjunt de 
l'esquerra independentista, a mig camí entre 
la lluita per la recuperació de la memòria 
històrica i la lluita per un futur en llibertat. 


També publiquem una anàlisi que vol apor- 
tar eines per al debat de cara a la construc- 
ció d'una plataforma reivindicativa que 
pugui articular un autèntic moviment per 
l'habitatge digne arreu dels Paisos Catalans. 


Índex 


Assemblees nacionals a l'esquerra independentista 
La lluita per l'habitatge als Paisos Catalans 


Eleccions al País Valencià: tot seguirà igual 


Finalment, altres temes d'anàlisi són les 
Assemblees Nacionals que aquest hivern 
han celebrat algunes de les principals orga- 
nitzacions independentistes, la 
Coordinadora d'Assemblees de loves de 
l'Esquerra Independentista, Endavant i 
Maulets: les eleccions autonòmiques i muni- 
cipals que aquest mes de maig es celebraran 
al Pais Valencià i el posicionament de l'inde- 
pendentisme i els moviments socials: i final- 
ment, l'estat de la lluita de bona part del 
poble basc pel reconeixement dels seus drets 
cívics i polítics. 


Esperem que aquesta Tanyada contribueixi al 
debat i a la necessària clarificació de idees 
en un moviment jove i cada vegada més 
nombrós com el de l'esquerra independen- 
tista. Si el present és de lluita el futur és 
nostrel 


pàg. 3 
pàg. 5 
pàg. / 


Monogràfic. "300 anys d'ocupació, 300 anys de resistència 


L'esquerra independentista en el 300 aniversari d'Almansa 
Paisos Catalans: dominació i lluita d'alliberament 


País Basc: la solució continúa sent política 


Edita: Endavant (OSAN) 


Consell editor: 
Comissió de comunicació d'Endavant. 
propaganda Gendavant.org 


Locals nacionals 
La Barraqueta: Carrer Tordera, 34 bai- 
xos, 08012, Barcelona. 93 213 90 71. 


Racó de la Corbella: Carrer Ripalda, 
20 baixos, 46003, València. 


pàg. 10 
pàg. 12 
pàg. 15 


LLICÈNCIA CREATIVE COMMONS 
Reconeixement no comercial sense obra 
derivada 2.5 

Sou lliure de copiar, distribuir i comunicar 
públicament l'obra amb les condicions 
seguents: 

- Reconeixement: heu de reconèixer l'auto- 
ria de l'obra de la manera especificada per 
l'autor o el llicenciador. 

- No comercial: no podeu utilitzar aquesta 
obra amb finalitat comercial. 

- Sense obres derivades: no podeu alterar, 
transformar o generar una obra derivada 
d'aquesta. 


La questió de l'habitatge és 
un dels punts calents de la 
lluita contra el capital als 
Paisos Catalans per dos 
motius fonamentals: en 
primer lloc perquè aquest 
problema mostra com el 
capitalisme converteix els 
drets universals en serveis 
sotmesos a la seva lògica 
mercantil, i en segon 
lloc perquè sorgei- 

xen d'un sector 
econòmic, el de la 
construcció, que 
determina la forma de 
desenvolupament que 


el capitalisme pren a 


l'estat espanyol. 


independentisme 


Assemblees 
nacionals a 
l'esquerra 
independentista 


Aquest hivern han coincidit en el temps la cele- 
bració de les Assemblees Nacionals de tres orga- 
nitzacions polítiques de l'esquerra independen- 
tista: Maulets, que la va celebrar a Argentona 
(Maresme) els dies 18 i 19 de novembre, 
Endavant, que la va realitzar a Carcaixent (la 
Ribera) i a Tarragona en dues parts el passat mes 
de desembre, i finalment la CAJEI, que va orga- 
nitzar la seva assemblea nacional a Sabadell 
(Vallès Occidental), els dies 7, 8 i 9 de desembre. 


Aquesta primavera, doncs, les tres organitza- 
cions vénen de sortir de les respectives assem- 
blees nacionals, el màxim òrgan de participació i 
decisió de la militància en els tres caos. Els dife- 
rents comunicats i resolucions fetes públiques 
denoten que existeix un bon nombre d'àmbits de 
treball i línies polítiques que tenen una base 
comuna. Endavant (OSAN) encara no ha fet 
públiques la redacció de les resolucions políti- 
ques. Cal dir que l'organtizació va necessitar con- 


vocar una segona part de la seva assemblea 
nacional per poder debatre 2 de les 8 ponències 
inicialment plantejades que per questió dle temps 
no havia pogut afrontar clurant la primera part. 


Els debats en els quals s'han centrat les diferents 
assemblees nacionals han girat al voltant de 
questions que l'esquerra independentista en el 
seu conjunt ha anat treballant en els darrers 
temps, posant molt l'accent en les lluites per 
unes condicions de vida dignes per a les classes 
populars i en la defensa del territori, especial- 
ment des d'una perspectiva de denúncia de l'es- 
peculació. Sobre la questió central de la verte- 
bració de l'espai polític independentista i la cons- 
trucció d'instruments polítics unitaris per a l'es- 
querra independentista, les tres organitzacions 
han coincidit en remarcar la necessitat d'obrir 
espais per al debat i l'acostament entre les orga- 
nitzacions sobre la base de la implicació en les 
lluites populars, especialment en la realització de 


Monogràfic 


Destaquem 


Sobre les CUP i la lluita municipal 

A Carcaixent, Endavant analitzà el paper de les 
CUP en la construcció del moviment català d'a- 
liberament nacional. 


"Els independentistes no podem entendre la 
luita municipal com el fet d'anar a gestionar 
una de les institucions de l'estat. La presència 
independentista als ajuntaments ha de com- 
portar la denúncia de les limitacions de l'actual 
marc institucional i ha de ser un instrument de 
a lluita contra l'estat, de l'elaboració i posada 
en pràctica de propostes altematives en camps 
com la lluita contra la precarietat, l'ecologia, 
l'ubanisme o la cultura: ha de ser un revulsiu i 


una caixa de ressonància de les reivindicacions 
populars i ciutadanes. L'acció municipal ha de 
vincular el conjunt del moviment d'allibera- 
ment nacional i ha de formar part de la seva 
estratègia. Només així la presència indepen- 
dentista podrà anar creixent de mica en mica. 


Els principals objectius de la lluita 
municipal són: 

1.- Involucrar nous sectors socials a la unitat 
popular introduirlos al treball assembleari i al 
debat polític, a organitzar activitats i assumir 
responsabilitats. La idea és estendre la dinàmi- 
ca del treball de base. 

2.- Ampliar l'espai polític del moviment treba- 
llant temes que no s'havien tractat en profun- 
ditat com l'ubanisme, els serveis socials o la 
gestió d'infraestructures. 
3.- Ampliar el suport social a la nostra línia 
combativa i rupturista. Això és possible realit- 
zant un treball seriós i constant, denunciant la 
corrupció, el caciquisme i la mediocritat que 
regnen als ajuntaments i institucions del nostre 
país. Avui cap formació política defensa els 
interessos de les classes populars. 

4.- En resum, bastir les bases de la democràcia 
popular catalana, a partir de l'articulació d'un 
contrapoderque representi els interessos de les 
classes populars catalanes i que estigui format 
i dirigit per elles mateixes. És l'única manera 
que els i les treballadores puguem agafar les 
regnes del futur cololectiu del nostre poble. 
L'esquerra independentista no vol ser l'ala radi- 
cal d'un projecte més ampli ni esdevenir/la dis- 
sidència integrada al sistema, sinó un projecte 
polític rupturista i anticapitalista que defensi 
els interessos de les classes populars del país. 
Per això les CUP autònomes en el seu funcio- 
nament i en la presa de decisions, han de man- 
tenirse integrades al conjunt del moviment, 
coincidint 


campanyes polítiques que abastin tot el territori 
en comú. 


En aquest sentit, cal destacar el que considerem 
el correcte plantejament, coincident en les tres 
organitzacions, que representa assumir la 
necessitat de fer de la lluita quotidiana en comú 
el camí per avançar en la vertebració de l'es- 
querra independentista, com a aplicació del 
principi que determina la importància cabdal de 
la pràctica concreta en l'activitat política: és en 
el transcurs de la lluita quan sorgeixen els 
debats polítics que 
permetran avançar, el 
moviment es fa cami- 


El treball en comú al 
voltant d'aspectes que 
preocupen i afecten la 
majoria de la pobla- 
ció, com són la questió 
de l'habitatge o les 
consequències deriva- 
des de la precarietat 
tant laboral com 
social en general, no deixa de ser un senyal de 
maduresa política important en un moviment 
que necessita demostrar que és capaç de ser 
una eina de lluita al servei de les classes oprimi- 
des i no pas un sector tancat en debats estratè- 
gics plantejats com una hipoteca per a l'acció i 
el treball al si de la societat catalana. Sense 
menysprear la necessitat d'aclarir aspectes de 
caire estratègic, per tant, es constata la prioritat 
del treball polític a prop dels problemes de les 
classes populars com a primer pas per a bastir 
un espai polític sòlid i un referent de lluita per al 
poble, per part d'una esquerra independentista 
que ha de demostrar que pot respondre a les 
demandes i necessitats polítiques de les classes 
populars catalanes. 


En el cas concret d'Endavant, la ponència políti- 
ca aprovada planteja la necessitat de continuar 
implicant-se en les lluites populars, prenent com 


"les diferents AN han girat al 
dant voltant de les lluites per unes 
condicions de vida dignes 
per a les classes populars 

i la defensa del territori, 
especialment des d'una 
perspectiva de denúncia Curs 
de l'especulació" 


a eixos d'actuació la lluita antipatriarcal, la llui- 
ta per l'habitatge i la lluita pels drets de les per- 
sones immigrades, amb l'objectiu d'elaborar i 
aportar-hi un discurs independentista i socialista. 


Entenem que aquesta última questió, la de la 
realitat de la immigració i els canvis socials i cul- 
turals que implica en la societat catalana, és 
sens dubte un àmbit d'actuació política cabdal 
per a les formacions que es reclamen d'esque- 
rres. Cal tenir en compte que la societat catala- 
na de principis de segle XXI és una societat molt 
poc cohesionada, 
amb unes classes 
populars amb 
escassa consciència 
de classe i nacional, 
amb ràpids i pro- 
funds canvis demo- 
gràfics i socio-eco- 
nòmics que sense 
una resposta i dis- 
d'esquerres 
que aconsegueixin 
explicar-los deguda- 
ment a les classes 
populars en conjunt podrien deixar el terreny 
adobat per al feixisme, el racisme i, en definitiva 
la divisió dels treballadors dels Paisos Catalans. 
l justament aquests són els únics interessats en 
un projecte independentista i socialista. 


Oferir alternatives polítiques i ser útils per con- 
tribuira resoldre els aspectes més bàsics d'una 
vida amb un futur cada vegada més incert, la 
causa del qual rau en la voluntat del sistema 
capitalista d'ampliar al màxim el guany econò- 
mic a costa de l'empobriment de la majoria de 
la població. Ser una eina útil a l'abast de les 
classes populars, oberta als seus problemes i a 
les seves inquietuds, fomentant el pensament 
crtic i el compromís militant són les úniques 
eines de què disposem — i no són poques — per 
tal de seguir construint uns Paisos Catalans 
nous, independents, socialistes i de persones 
lliures. 


La questió de l'habitatge és 
un dels punts calents de la 
lluita contra el capital als 
Paisos Catalans per dos 
motius fonamentals: en pri- 
mer lloc perquè aquest pro- 
blema mostra com el capita- 
lisme converteix els drets 
universals en serveis sotme- 
sos a la seva lògica mercan- 
til, i en segon lloc perquè 
sorgeixen d'un sector eco- 
nòmic, el de la construcció, 
que determina la forma de 
desenvolupament que el 
capitalisme pren a l'estat 


espanyol. 


La lluita per 
l'habitatge als 
Paisos Catalans 


1- L'habitatge dins la lògica 
del capitalisme 


La problemàtica de l'habitatge mostra amb cla- 
relat la necessitat del capitalisme de subsumir 
a la forma mercaderia totes i cada una de les 
relacions socials sense excepció. En aquest pro- 
cés, un bé social necessari queda reduit a la 
lògica mercantil generant discriminació per la 
renda, exclusió i marginació. 


La questió de l'habitatge mostra obertament 
una contradicció que és essencial al sistema: la 
impossibilitat de conjuminar la lògica del lliure 
mercat amb la lògica jurídica garantista que 
emana de la Constitució i altres textos legals 
internacionals. La forma com la pràctica políti- 
ca, econòmica i jurídica resol aquesta contra- 
dicció (posant el dret a la propietat per sobre 
del dret a l'habitatge) mostra de manera des- 
camada l'estat, la "demo- 
cràcia", les lleis i el 
poder judicial com l'ins- 
trument de classe que 
són. 


Des del punt de vista 
econòmic es manifesta 
en aquest cas la gran 
mentida de l'economia 
de mercat com a sistema 
capaç de cobrir les 
necessitats dels ciuta- 
dans, reduits a la pràcti- 
ca a simples -consumi- 
dors. Cal tenir present, a 
més, que des del punt de 
vista de la lluita obrera contra l'explotació en el 
treball, l'estat de coses en el camp de l'habitat- 
ge genera una dependència en els treballadors 
que obliga a acceptar les formes més intenses 
d'explotació. 


volupant. 


La funció d'un moviment socialista en aquest 
context consisteix a fer comprendre (amb el dis- 
curs i amb l'acció) a la majoria social que entén 


Aquest treball pretén analit- 
Zar els factors econòmics i 
ideològics que condicionen la. — de. 
lluita per l'habitatge als 
Paisos Catalans, així com la 
aportar elements d'estratè- 
gia i de discurs per l'esquerra 
independendista i pel movi- 
ment social que s'està desen- 


el capitalisme com la única forma possible d'or- 
ganització econòmica que el capitalisme és pre- 
cisament la garantia que el dret a un habitatge 
digne, legalment reconegut, no pugui mai fer-se 
efectiu. 


Amb el discurs mitjançant anàlisis econòmiques 
serioses i la superació d'un cert discurs que es 
limita a exigir un habitatge sense questionar el 
paper d'aquesta questió dins l'estructura eco- 
nòmica dels Paisos Catalans. 


Amb l'acció mitjançant reivindicacions de 
caràcter reformista (és a dir que no impliquin 
una destrucció global del règim de propietat 
capitalista que avui no es plantegen les pròpies 
classes treballadores), la creació d'estructures 
organitzatives que garanteixin la continuitat i la 
força real d'aquestes reivindicacions i la poten- 
ciació d'una dinàmica desobedient al 
respecte, dinàmica 
de la qual el 
moviment d'ocu- 
pació n'és la 
forma més reeixi- 


L'habitatge dins 
lògica. — de 
l'Estat Espanyol 

Els sectors econò- 
mics relacionats 
amb la construc- 
ció i l'especulació 
immobiliària són 
els més dinàmics 
en un Estat que 
ha assumit el 
desmantellament dels sector primaris (tant 
industrials com agrícoles). Això fa que la ques- 
tió de l'habitatge prengui formes especialment 
agressives per a les classes populars. Mentre en 
altres estats europeus on l'economia no depèn 
de manera tant directa del desenvolupament 
d'aquests sectors és possible desenvolupar polí- 
tiques socials més moderades, a l'Estat 


Espanyol aquesta és la via més important d'ob- 
tenció de plusvàlua i, per tant, de manteniment 
del creixement econòmic. 


Aquesta lògica econòmica de l'Estat Espanyol li 
impossibilita enfocar aquest problema incidint 
en el parc d'habitatges ja existents. És per 
aquest motiu que en les previsions de l'admi- 
nistració massa sovint es planteja la necessitat 
de construir habitatges bandejant el fet que ja 
hi ha prou habitatges buits per a respondre a la 
demanda existent. D'aquesta manera s'intenta 
reconduir la questió a un cert negoci entre els 
ajuntaments i les constructores el resultat del 
qual és una transferència de capital públic a 
mans privades. 


La funció d'un moviment d'alliberament nacio- 
nal en aquest context és promoure un projecte 
de construcció nacional que dugui com a ele- 
ment indestriable la destrucció del règim capi- 
talista de propietat del sòl. Més en concret, ha 
d'analitzar la questió des d'un punt de vista 
nacional i promoure estructures d'abast nacio- 
nal pera dur endavant la lluita per fer efectiu el 
dret, només formalment reconegut, a un habi- 
tatge digne. A un nivell més estratègic plantejar 
aquest projecte nacional amb l'objectiu de sal- 
var el teixit industrial i agrícola encara existent 
malgrat la greu crisi desmarcant-se de la lògica 
del capitalisme espanyol que no planteja alter- 
nativa a la terciarització i a la dependència del 
centre econòmic de la Unió Europea que se'n 
deriva. 


Eixos bàsics d'una estratègia reivindi- 
cativa 

En la mesura que és necessari encetar una dinà- 
mica reivindicativa que es marqui objectius que 
els treballadors catalans percebin com a assoli- 
bles, és lògic que aquesta inclogui l'exigència a 
les institucions de garantir el dret a l'habitatge 
a tots els ciutadans. En aquesta línia cal adre- 
çarse especialment als sectors més desafavo- 
rits per l'especulació. 


Concretament a aquells pels quals la impossibi- 
litat d'accedir a un habitatge és una barrera 
insalvable per a la seva emancipació (dones, 
jovent) o pera la seva integració fimmigrants). 


En termes generals, es podria plantejar un pro- 
grama reivindicatiu que exigeixi: 


- la conversió del sòl en patrimoni social 


- l'expropiació com a forma legítima de 
garantir un dret bàsic. 


- construcció en un breu espai de temps en 
aquell sòl que romangui en mans privades 
sense sortir al mercat 


- la incidència del sector públic en el parc 
d'habitatges buits, prioritzant aquesta línia 
per sobre de la construcció d'habitatges, la 
qual cosa entra en contradicció amb els inte- 
ressos del sector de la construcció. Això 
inclou taxes altes sobre l'habitatge buit i 
control permanent per què l'habitatge buit 
surti al mercat 


- la priorització del parc públic d'habitatges 
de lloguer enfront de l'estratègia habitual 
basada en l'habitatge públic de protecció 
oficial. La tasca de l'administració no és aju- 
dar a adquirir un habitatge en propietat. 
Això fomenta el marge especulatiu de bancs 
i immobiliàries. D la mateixa manera cal exi- 
gir la promoció pública directa, enfront de la 
promoció privada que encareix l'habitage 
artificialment. Amb l'habitatge públic de llo- 
guer es posa la questió de l'habitatge fora 
de la lògica del mercat i la propietat privada. 


- l'ampliació del percentatge mínim de sòl 
públic 

- la reconstrucció d'edificis que no compleixin 
les condicions mínimes d'habitabilitat 


Aquestes reivindicacions cal socialitzar-les de 

tal manera que es percebi la lògica interna que 

les uneix, és a dir que tots som propietaris de la 

ciutat, de la vila, en definitiva, del país on vivim 
i que el dret a l'habitatge ha de passar 
de ser un dret escrit a ser un dret efec- 
tiu. L'exigència de fons consisteix a 
palesar que és obligació del sector 
públic garantir el dret a l'habitatge i 
que això no és possible sense avantpo- 
sar el dret a l'habitatge al dret a la pro- 
pietat. 


Tot aquest camp de mesures que 
podríem anomenar "reformistes" (for- 
malment compatibles amb el manteni- 
ment del regiment capitalista de la 
propietat) són, però, en conjunt inassu- 
mibles pel sistema capitalista (molt 
particularment en la forma que aquest 
sistema pren a l'Estat Espanyol). No és 
possible per tant esperar que la simple 
mobilització pugui arribar a assolir-les. 
Calen estructures que exerceixin el 
control necessari sobre l'administració 
en cas que aquesta es veiés obligada a 
respondre total o parcialment a aques- 

- tes reivindicacions. L'única via per a 
assolir aquests objectius és: 


a) La creació (o l'enfortiment de les 
ja existents) d'estructures organitza- 
tives que vinculin entre ells els sec- 
tors afectats. 


- Els llogaters, que a banda dels alts preus 
que han de pagar, pateixen les estratègies 
mafioses de les immobiliàries en forma de 
mobbing. 


- El moviment d'ocupació, que és la punta de 
llança d'aquesta lluita en la mesura que 
questiona directament el règim de propietat 
i pateix les formes més explícites de repres- 
sió. Cal que l'El impulsi aquesta pràctica 
malgrat la duresa de la repressió, els meca- 
nismes cada cop més flexibles per a realit- 
zar els desallotjaments i la degradació ide- 
ològica del moviment amb el perjudici que 
això implica sobre la seva projecció social. 
Aquests factors tenen consegiències molt 
negatives a curt termini, però són un indici 
claríssim de l'eficàcia de l'ocupació com a 
arma de desobediència contra la lògica del 
capital. 


És cert que la questió de l'habitatge està en 
el centre del debat polític per què els preus 
dels pisos, de lloguer i de compra, són des- 
proporcionats al poder adquisitiu dels cata- 
lans. Però no ho és menys que en bona part 
hi és també per què el moviment d'ocupa- 
ció l'hi ha posat i ho ha fet en els termes 
correctes: questionant la propietat privada i 
no demanat polítiques compassives, mos- 
trant un camí d'autoorganització i desobe- 
diència que no espera regals dels gestors 
"progressistes" de les institucions. Per tant, 
el què cal en una conjuntura com aquesta 
és fer un salt endavant en les estructures 
organitzatives: més i millor suport antire- 
pressiu, més i millor difusió dels planteja- 
ments subjacents a l'ocupació, major poli- 
tització del discurs enfront d'aproximacions 
tribals i existencials que allunyen l'ocupació 
dels treballadors. 


- Les persones amb un perfil socio-econòmic 
que justificaria el seu accés a habitatge pro- 
tegit però no ho aconsegueixen. Cal tenir 
present que la política d'habitatge públic 
protegit respon sovint més a les necessitats 
de ciutadans amb una capacitat econòmica 
mitjana que a les de ciutadans amb un pro- 
blema real i greu per a garantir el seu dret 
bàsic a l'habitatge. 


- Els joves. La seva emancipació depèn de 
l'accés a l'habitatge. Un cop ho han fet la 
necessitat de mantenir un habitatge per 
sobre de les seves possibilitats econòmi- 
ques reals els condueix a acceptar sense 
resposta els nivells d'explotació que el 
patró consideri convenients en cada cas. 


b) Vincular aquesta lluita amb la 
impugnació del sistema capitalista 
en el seu conjunt, és a dir, amb una 
estratègia socialista i revolucionària. 


El 27 de maig les valencia- 
nes estem cridades, ritual- 
ment, a renovar el nostre 
"compromís democràtic". 
És dia de festa. 

Ajuntaments, diputacions i 
Corts renovaran, ni que siga 
nominalment, els seus inqui- 
lins. Les treballadores 
explotades, les joves precà- 
ries, les estudiants massifi- 
cades, les jubilades depau- 
perades, les immigrants 
silenciades, tenim l'oportu- 
nitat de donar la nostra opi- 


nió. Sembla un conte. 


Eleccions 


al Pais Valencià: 
tot seguirà igua 


Ens juguem alguna cosa, les 
treballadores2 

Ara bé, què hi pintem nosaltres en aquesta repre- 
sentació, quan els dos partits majoritaris, PP i 
PSOE, representen els mateixos interessos i, con- 
segilentment, el mateix projecte polític: El primer 
és la cara agressiva, desca mada: el segon, la ves- 
sant més amable. Darrere de les dues, però, no 
podem obviar que es troben els mateixos cons- 
tructors, promotors, empresaris, banquers i finan- 
cers. Hi ha, doncs, alguna possibilitat real de 
transformació o el que ens proposen aquestes 
eleccions és un simple continuisme amanit amb 
algunes engrunes de canvi estètic7 


El que ens podem jugar en les properes eleccions 
autonòmiques no és un model de país i societat, 
sinó les cares de qui 
el gestionarà: així, 
aquestes eleccions 
només es presenten 
com una baralla entre 
les dues fraccions de 
l'oligarquia per veure 
qui calfa la butaca presidencial. Bipartidisme 
decimonònic amb regust postmodem. 


Només hi ha una opció de transforma- 
ció: la lluita i l'autoorganització popular 
Així les coses, per al conjunt dels moviments 
populars avui es presenten tres opcions davant la 
situació d'emergència nacional i social que viu el 
País Valencià: 


A) Creure que de la gestió del PSOE podran venir 
algunes solucions 

B) influenciar al PSOE per l'esquerra, mitjançant 
la consolidació d'un espai progressista articulat 
al voltant d'Esquerra Unida i del Bloc Nacionalista 
Valencià. 


"En les properes eleccions 
autonòmiques no ens juguem 
un model de país i Societat, 
sinó qui el gestionarà" 


C) Mantenir la seua autonomia política i conti- 
nuar construint un pol de contestació social, auto- 
organització i anàlisi radical dels problemes sistè- 
mics del País Valencià. 


I tenir clares quines han de ser les postures dels 
moviments populars i revolucionaris és fonamen- 
tal per a actuar amb claredat en els propers 
mesos. El PSOE sap que per a tomar a governar la 
Generalitat Valenciana necessita de quatre premi- 
ses: mobilització ciutadana, una aliança electoral 
a l'esquerra del PSOE, una oposició visible per 
part del PSOE i la pèrdua de credibilitat del PP 


La mobilització ciutadana. La clau 

De tots els requisits plantejats per a foragitar el 
PP de les institucions que controla, el de la mobi- 
lització ciutadana és 
clarament el fona- 
mental, tant per a 
aquells que conside- 
ren aquesta mobilitza- 
ció com un simple 
recurs, conjuntural i 
manipulable, per a aconseguir els seus interessos 
electoralis immediats, com per als que creiem que 
en la mobilització popular estan els fonaments de 
la creació del poble treballador català com a sub- 
jecte polític capaç de decidir. 


El PSOE necessita excitar, crear un estat d'opinió 
contrari al PP, per tal de visualitzar-se com a alter- 
nativa de govern. Així, no ha dubtat ni dubtarà a 
estimular qualsevol manifestació multitudinària 
de la qual puga treure rendibilitat, o a donar veu 
en els mitjans de comunicació que controla a 
aquelles lluites que, en un altre moment, serien 
silenciades. No podem oblidar en aquest sentit, 
les enormes pressions que va exercir, mitjançant 
Acció Cultural del Pais Valencià, pera la concreció 
del pacte electoral Bloc-EU. 


Vistes així les coses, les lluites socials i moviments 
populars hem d'aprofitar el període electoral com 
a altaveu de les nostres propostes i revivindica- 
cions, però ser conscients també de la possibilitat 
de ser manipulats si el missatge polític no és clar 
contundent i ben contextualitzat. Per a fer mal al 
PP, el PSOE és capaç de dir que sí a moltes coses, 
ja que l'ambigiitat és una de les seues estratè- 
gies. 


Bloc-EU: el pacte de la supervivència 

El segon element decisiu per a la derrota pepera 
és la consolidació del pacte entre el Bloc 
Nacionalista Valencià i Esquerra Unida, al qual 
s'han afegit alguns dels partits verds, i que han 
anomenat Compromís pel País Valencià. Aquest 
pacte en principi serà autonòmic, ja que a les 
principals ciutats del país la militància d'EU ha 
rebutjat coalitzarse amb el BNV, desvelant les 
febleses i, sobretot, les suspicàcies i reserves que 
provoca l'aliança al sí dels dos partits. 


El PSOE sap que necessita la mobilització electo- 
ral dels sectors situats a la seua esquerra, ja siga 
nacionalment com social, i il-lusionar-los amb un 
suposat projecte de canvi. Necessita aglutinar i 
aprofitar al màxim els més de 200.000 vots que 
aquesta coalició podria aconseguir De l'altra 
banda, aquests dos partits han vist el pacte com 
el seu flotador en temps de dificultats. Esquerra 
Unida baixa electoralment (no arriba al 639) el 
Bloc puja, però no el suficient (es queda a les por- 
tes del 589). Els del Bloc, en definitiva, han recu- 
perat Joan Fuster "o ara o mail", i d'aquí el seu 
disgust davant la negativa d'EU a establir coali- 
cions a les capitals, especialment a Alacant i 
València. 


Així les coses, si bé el pacte pot concretar un gran 
espai progressista i valencià, no significa un gran 
avanç polític, ja que han primat els interessos 


electoralistes — d'uns i 
altres per damunt d'una 
proposta real de transfor- 
mació i de visualització de 
les lluites socials. l aquest 
és el seu perill, l'escassa 
credibilitat d'una coalició 
que cada vegada recorda 
més a la munyida en 
1986 i que va acabar en 
un trencament del grup 
parlamentari que EU i la 
llavors Unitat del Poble 
Valencià van poder acon- 
seguir. 


En aquest sentit, cal valo- 
rar la decissió d'Esquerra 
Republicana de no incor- 
porarse a aquest pacte. Í 
és que ERPV, de moment, 
no té les urgències electo- 
ralistes i monetàries d'EU 
o del Bloc. La seua estratègia pot ser a mig ter- 
mini mentre les coses vagen bé al Principat o al 
Parlament espanyol: hi ha diners i una certa visi- 
bilitat política — molt mal aprofitada per cert— car 
el president d'ERPV és el portaveu d'Esquerra a 
Madrid. Així, ERPV aprofitarà aquestes eleccions 
per a consolidar la seua bossa de vots, crèixer en 
implantació i augmentar la seua presència públi- 
ca. En definitiva, fer un avanç orgànic a costa de 
les contradiccions del Bloc i de les mancances 
polítiques del pacte electoral. 


Una oposició inepta que no és 

oposició 

El tercer requisit pera l'arribada del PSOE al Palau 
de la Generalitat és, si és possible, més difícil de 
concretar, En efecte, l'oposició que estan exercint 
els de Joan Ignasi Pla és de vodevil. Per fer riure. 
Tova, sense substància. Com la que Zapatero li 
feia a Aznar, cal dir l aquí radica el veritable 
assumpte de fons: el PSOE no té a oferir res de 
diferent. És el PP amb altres sigles, cares som- 
rients i posat afable. La seua oposició no és dura 
perquè estan ben d'acord amb les polítiques des- 


"Els moviments socials han 
de mantenir la seua autono- 
mia política i construir un pol 
de contestació social, autoor- 
ganització i anàlisi radical" 


plegades per la Generalitat Valenciana des de 
1995. El PSOE dóna suport a la destrucció del 
territori, i a la corrupció generalitzada. Vegeu sinó 
els Plans Urbanístics aprovats per municipis con- 
trolats pel PSOE com els d'Orxeta, Finestrat o 
Callosa, o l'actuació corrupta de l'alcalde socialis- 
ta de Catral. 


Un PP conupte i dividit, però 
consolidat al poder 

El quart requisit és fonamental, però depén úni- 
cament del comportament del Partit Popular. De 
moment, les baralles intemes entre zaplanistes i 
campistes, dues fraccions de poder al si del PP 
alacantí, han erosionat la credibilitat del PP. però 
de ben segur que el partit tocarà a l'ordre i la diri- 
gència pepera sabrà arribar a un acord. L'etema 
disputa entre els seguidors de Zaplana i els de 
Camps s'ha reproduit en les darreres setmanes 
pel control del Consell d'Administració de la CAM 
(Caixa d'Estalvis de la Meditarrània), segona 
caixa valenciana i murciana, al mateix temps, l'e- 
laboració de les llistes municipals ha provocat 
greus disputes, especialment a poblacions mitja- 
nes com ara Sueca, Gandia, Dénia i Benidorm, on 
els defrenestrats han amenaçat amb la presenta- 
ció de llistes independents. 


Tot això no deixa de ser fum de mascletà. Si ara 
s'estan jugant els llocs a les llistes electorals i als 
consells d'administració, en uns mesos es jugaran 
les poltrones guvernamentals o les cadiretes de 
l'oposició. L'experiència a l'estat ja la coneixen, 
així que en perillar la seua posició dirigent el PP 
sabrà quadrar les seues fraccions i remar en la 
mateixa direcció. Si el PSOE espera governar el 
País Valencià per la descomposició intema del PP 
pot esperar de llarg. La fractura intema, llevat 
d'algunes excepcions locals, només es podrà pro- 
duir amb la pèrdua del govern i, per tant, amb el 
pas a les llistes de l'Inem dels milers de familiars 
i amics col-locats a les institucions valencianes. 


Un altre element que distorsionarà la imatge del 
PP a les eleccions municipals i autonòmiques és 
la corrupció generalitzada a les institucions valen- 
cianes. Actualment, estan processats per corrupc- 
ció els alcaldes d'Alacant, Torrevella i Oriola, així 
com el president de la Diputació de Castelló. 
L'alcalde de Vila-real ja ha estat condemant i, a 
despit, s'ha vist obligat a dimitir. 


La destrucció del territori, l'aprovació de plans 
urbanístics, així com la paralització d'altres resul- 
ta un argument perillós per al Partit Popular que 
a poc a poc està sabent contrarrestrar amb el 
nomenament d'Esteban Gonzàlez Pons com a 
conseller de Territori i el desplegament d'una 
intensa campanya propagandística, que té en la 
celebració de la Copa de l'Amèrica el seu eix 
vital. El PP ha utilitzat els grans i milionaris 
events (vista del Papa, debut de Femando Alonso, 
inauguracions dels edificis de la Ciutat de les 
Ciències) pera ocultar les seues misèries. Ho està 
aconseguint, no debades està gastant una autèn- 
tica milionada en autopromoció: la pròpia 
Conselleria de Sanitat es gastarà pròximament 
més de tres milions d'euros en campanyes propa- 
gandístiques. I lògicament, la campanya contra 
TV3 forma un dels nuclis centrals de la campanya 
electoral del PP. 


Monogre TE 


300 anys 
d'ocupació, 
300 anys 

de resistència 


En aquest primer número d'aquesta quarta època, des del consell de 


redacció de la Tanyada hem volgut fer-nos ressò de la campanya que 


l'esquerra independentista ha endegat aquest any amb motiu del 300 
Ll 


o dP aniversari del cicle de derrotes que entre 1707 a Almansa i el 1715 a 
tl GC ECiÓ, Mallorca han determinat en gran mesura un present d'ocupació militar 


h) 
da resistencia dominació política, assimilació cultural i opressió econòmica. 


Aquest monogràfic inclou dos treballs en relació a la campanya "300 
anys d'ocupació, 300 anys de resistència ". El primer dels dos, més breu, 
explica i contextualitza la campanya en el marc del procés de confluèn- 
cia de l'esquerra independentista, la perspectiva de les organitzacions i 
els continguts que es volen treballar al llarg de la campanya. La lluita 
perla memòria històrica d'una banda, i la denúncia de la imposició cul- 
tural, política, social i territorial per part dels estats opressors, són els 
dos eixos fonamentals que en aquest article es desglossen. El segon tre- 
ball és una síntesi sobre els aspectes culturals, socioeconòmics i polítics 
dels nostres darrers 300 anys d'història. Parla, per tant, sobre la història 
de la dominació espanyola sobre els Paisos Catalans. Però també, lògi- 
cament, de les lluites que aquesta dominació han generat en la seva 


contra. 


L'efemèride que celebrem 


aquest any és alguna cosa 
més que l'aniversari d'una 
batalla o altra. És una opor- 
tunitat per fer un exercici de 
memòria història, per convi- 
dar el conjunt del nostre 
poble a pensar sobre les con- 
seguències d'uns fets que 
tingueren lloc fa 300 anys, 
però que marquen un pre- 
sent d'ocupació, però també 
de resistència. L'esquerra 
independentista ha entès la 
importància d'aquesta opor- 
tunitat, i per això l'afronta 


unida. 


L'esquerra 

independentista 

en el 300 aniversari 
Almansa 


Enguany es celebraran els primers tres-cents anys 
de l'ocupació militar i política espanyola sobre els 
Paisos Catalans. La Guerra de Successió, que ha 
tingut diferents interpretacions i enfocaments his- 
tòrics, sovint ha estat presentada com un conflicte 
bèlic en el context d'una reorganització política 
europea. També ho ha estat com una disputa 
dinàstica que tingué el seu escenari natural en la 
península Ibèrica. En alguns moments, fins i tot 
s'ha presentat com una conflagració entre les 
nacions que composaven la monarquia hispànica. 
En qualsevol cas, i malgrat que la Guerra de 
Successió, que es va clesenvolupar entre el 1701 i 
el 1715, puga tenir molts d'aquests elements, el 
fet és que va traure a la llum les contradiccions de 
caire nacional i social que ja havien començat a 
incubarse arran la unió dinàstica de les corones 
de Castella i Catalano-aragonesa des de finals del 
segle XV. Una unió dinàstica que consolidava el 
projecte nacional castellano-espanyol d'abast 
peninsular però que encara tenia molt camí a fer. 


De fet, el component social del conflicte, que es va 
manifestar amb tota la seua cruesa durant la que- 
rra, no va ser més que la continuació dels intermi- 
tents esclats socials que havien sacsejat els Paisos 
Catalans al llarg dels segles anteriors. Les reivindi- 
cacions de les Germanies de València i Mallorca 
d'inicis del XVI, els fets de la Revolta dels Segaclors 
del 1640 i, en especial, els esdeveniments de la 
Segona Germania, encara recents, de 1693, no tri- 
garien gaire a aflorar i escamparse amb rapidesa 
per tot el país a partir del 1705. En aquest sentit, 
el fet que va diferenciar clarament la guerra de 
successió als Paisos Catalans respecte de Castella, 
fou precisament la influència d'un procés de llarg 
abast i on s'interconectaven els conflictes socials 
amb els greuges de caràcter institucional i econò- 
mic, i generats per una administració al servei dels 
interessos de l'oligarquia castellana del moment. 
Totes aquestes contradiccions, a la llarga i amb l'a- 


juda dels fets de la guerra, van ser determinants 
per la formació de l'embrió d'un bloc nacional 
català, caracteritzat principalment per la seua 
oposició a Castella i, en menor mesura a França. 


Després del 25 d'abril de 1707 i fins a finals de 
1715, amb la caiguda de Mallorca, els castellans 
enfocaran aquesta la guerra com una guerra de 
conquesta amb l'ocupació militar del país. Aquest 
fet, unit amb unes mesures repressives molt 
amples i que abastaren totes les classes socials, 
ajudarien, a llarg termini, a la construcció d'una 
memòria històrica nacional comuna a tot els 
Paisos Catalans i que s'ha mantingut/fins el present 
en forma de dites, costums de la cultura i altres ele- 
ments populars. Molts d'aquests ja van ser arreple- 
gats i aprofitats pels naixents moviments polítics i 
culturals nacionals catalans des de finals del segle 
XIX, molt entestats en enfocar el seu discurs en la 
glorificació del passat, foral o conquistador. 


Segurament, aquest fet és una de les causes que 
van motivar que el moviment independentista d'a- 
mel marxista s'ha trobat tradicionalment en una 
certa incomoditat per reivindicar alguns fets del 
seu passat històric. Amb l'actual conjuntura, però, 
l'esquerra independentista ha de mostrar la seua 
maduresa per impulsar una campanya de reconei- 
xement i record dels 300 anys d'ocupació espan- 
yola sobre el nostre país. Hui en dia, els temps ja 
han canviat, i malgrat que pugam reconèixer l'a- 
portació feta, en el seu moment, pel moviment 
político-cultural de la Renaixença, els objectius de 
l'esquerra independentista són uns altres, i ho són 
més encara quan el discurs polític dels últims anys 
ha estat mediatitzat per les reformes dels estatuts, 
els compromisos electorals i la justificació de les 
opcions d'aquells que s'autonomenen nacionalis- 
tes en reforçar polítiques espanyolistes a l'àmbit 
autonòmic i estatal. Discursos i pràctiques que, en 
definitiva, no ha deixat de ser la justificació per- 


manent de l'impossible encaix dels Paisos 
Catalans a dins el projecte nacional espanyol. 


Un element fonamental que ajudarà a la campan- 
ya de denúncia dels 300 anys d'ocupació espan- 
yola ha estat el de les dinàmiques de treball de 
l'esquerra independentista a l'últim any. En aquest 
sentit, la o Campanya Unitària. — per 
l'Autodeterminació, va assentar un precedent molt 
valués. La C.U.A,, toti elseu limitat abast social, va 
suposar una aposta molt clara per encarar la con- 
fluència de les organitzacions que conformen el 
moviment independentista en base al treball uni- 
tari en campanyes d'àmbit nacional. La campanya 
que encetem aquest 2007 conté elements que 
reforçarien i fins i tot millorarien aquest línia. En 
primer lloc per tractar-se d'una campanya de molt 
llarg abast en el temps i no circumscrita a una data 
molt conjuntural i que, en el cas de la C.U.A. foren 
els processos d'aprovació dels nous estatuts auto- 
nòmics. Si bé és clara la significació del 107 (pels 
tres segles de la batalla d'Almansa, la caiguda de 
la major part del País Valencià i de les comarques 
lleidatanes o la promulgació del Decret de Nova 
Planta), també és cert que aquesta data, justa- 
ment perquè recorda una guerra d'ocupació amb 
desfetes, revoltes, ocupacions, cremes de ciutats i 
devastacions de tot tipus que es va perllongar 
durantvuitanys, el què ens dona és molt de temps 
per assentar i arrelar els objectius de la campanya 
per la nostra geografia. No podem perdre la pers- 
pectiva que malgrat que la major part del país va 
sucumbirentre el 1/0 i començaments del 1709, 
l'altra part restant ho féu de manera periòdica els 
anys posteriors, especialment el 1714 i el 1715. 


Un altre fet important és el de rememorar uns 
esdeveniments que, en succeir-se al llarg de tota la 
geografia catalana, ajudaria molt a la planificació 
i adaptació de celebracions de caire local, i això 
sense perdre la perspectiva nacional. Creguem que 


ha de ser precisament l'àmbit local, la base des 
d'on es materialitzen les dinàmiques de treball 
unitàries dels agents de l'esquerra independentis- 
ta. Així i tot, la campanya també hauria de marcar 
un calendari de mobilitzacions nacionals que, tria- 
des sobre dates molt concretes i amb una signifi- 
cació especial, servirien per reimpulsarla de 
manera cíclica, i enfocar-la des de determinades 
perspectives. Mobilitzacions d'aquesta mena, que 
haurien de comptar inexorablement amb el com- 
promís de tots els agents de l'esquerra indepen- 
dentista, serien d'utilitat per clur el discurs a dife- 
rents indrets del país, a més de ser una demostra- 
ció que l'independentisme és gran, te força i capa- 
citat d'actuar al carrer més enllà de les diades tra- 
dicionals. Un abast temàtic farcit d'elements 
socials, culturals, repressius i polítics en general, i 
en especial en base a la reivindicació dret a l'auto- 
determinació, també hauria d'ajudar creguem, al 
treball amb sector socials i polítics més enllà dels 
exclusivament independentistes, però que siguen 
receptius a totes aquestes questions. 


Aquest 2007 i en els anys futurs, les i els indepen- 
dentistes no hem de demanar recuperar furs, drets 
forals o "harmonioses" solucions federals amb 
Espanya. Els i les organitzacions polítiques, juvenils 
i sectorials del nostre moviment hem de reivindicar 
la memòria històrica de la persecució i repressió, 
social, cultural i política patida pel nostre poble i la 
seua lluita constant per sobreviure. A més a més 
ho hem de fer fent visible i ressaltant, al mateix 
temps, la nostra exigència del dret a l'autodeter- 
minació, és a dir a el nostre dret decidir quin model 
de societat i país volem. Així, d'aquesta manera, 
estarem lligant els nostres objectius estratègics, A 
lluita per la independència i la construcció del 
socialisme a un sentiment que encara roman 
latent a bona part de la societat dels Paisos 
Catalans, el de patir les conseguències dels fets 
que passaren ara fa tres-cents anys. 


Destaquem 


Més coordinació 


El darrer 11 de març va celebrarse a 
Tortosa una reunió en què participaren 
algunes de les principals organtizacions 
independentistes: Maulets, la CAJEIL, el 
SEPC i Alerta Solidària, a més d'Endavant. 
La reunió es va celebrar a proposta de 
Maulets per donar resposta a un docu- 
ment elaborat, discutit i aprovat en la 
seva darrera Assemblea Nacional. 


De resultes de la reunió es confirmà la 
voluntat de les organitzacions és cons- 
truir un marc de coordinació estable la 
base de la qual serà el treball de carrer. 
"300 anys d'ocupació, 300 anys de resis- 
tència", proposada per Endavant, serà la 
primera campanya que es tirarà endavant 
des d'aquest àmbit. 


Organitzativament, això implica reunions 
periòdiques de coordinació, un acord per 
acompassar i coordinar els ritmes interns 
dels diferents òrgans de direcció nacio- 
nals i territorials de les organitzacions, i la 
creació de comissions de coordinació 
entre els representants de les organitza- 
cions que treballaran questions com pro- 
paganda, relacions amb la premsa, for- 
mació i organització pròpiament. 


Una de les línies centrals és en el camp de 
la formació, partint d'una proposta força 
ambiciosa de Maulets, que aniria lligada 
al treball de la campanya. La idea és que 
la feina de formació ajudi a fer confluir 
ideològicament tots els agents de l'es- 
querra independentista que integren la 
coordinadora. Aquest treball serviria per 
anar consolidant àmbits del discurs a 
priori més difícils d'encaixar en una cam- 
panya titulada "300 anys d'ocupació, 300 
anys de resistència", com serien els pro- 
blemes del jovent, la precarietat laboral, 
la questió antipatriarcal o la lluita pel 
territori, questions que s'aniran incompo- 
rant en els propers anys a mesura que es 
vagin treballant i se'ls pugui donar un 
perfil més adaptable a la campanya. 
Aquest és un compromís prioritari de la 
campanya. 


Els temes que sí que es va decidir treba- 
llar des de bon principi són: memòria his- 
tòrica, llengua i cultura, territorialitat i 
autodeterminació. 


Monogràfic 


Construir un estat per a una llengua 
perseguida 

El 29 de juny de 1707 es signava el primer decret 
de Nova Planta als Paisos Catalans. Pocs després 
de la denota austriacista a Almansa, el boibó 
començava a aplicar la que havia de ser la políti- 
ca del seu regne amb la resta de territoris cata- 
lans: l'abolició del dret i institucions pròpies i la 
substitució del català pel castellà en tot els 
àmbits institucionals i socials. Amb aquests objec- 
tius es dictarien fins a tres decrets de Nova Planta: 
el 1707 peral Regne de València i l'Aragó, el 1715 
per Mallorca i les Pitilises, i el 1716 pel Principat 
de Catalunya, tots amb el mateix objectiu assimi- 
lacionista. 


El procés de substitució estava ben planificat: 
començar pels tràmits legals i anar envaint tots 
els altres àmbits, com l'educatiu o el religiós, fins 
a acabar bandejant el català també de l'àmbit 
domèstic. Conscients que la substitució no podia 
ser automàtica, el Consejo de Castilla dictava que: 
"en la Audiencia y ante los corregidores se sigan 
los pleitos en lengua castellana, y en los demàs 
tribunales inferiores se permita por ahora el uso 
de la catalana, hasta que los escribanos se vayan 
instruyendo en la castellana". 


Els vencedor de la guerra de successió s'adona- 
ren que la intenció bombònica de substituirel cata- 
là generaria oposició entre la població: és per això 
que Abad de Vivanco, secretari del Consejo de 
Castilla, va enviar una nota secreta als corregidors 
de Catalunya que havien d'aplicar el Decret 
"Pondrà el mayor cuidado en introducir la lengua 
Castellana, a cuyo fin dlarà las providencias mas 
templadas, y disimuladas para que se consiga el 
efecto sin que se note el cuidado". 


Tot i l'oposició popular la repressió i l'estigmatit- 
zació han estat eines que han donat en part els 
seus fruits, i en àmplies zones del país part de les 
catalanes i catalans han abandonat la llengua 
pròpia. És el cas de les ciutats d'Alacant o de 
València, algunes poblacions de l'àrea metropoli- 
tana de Barcelona i també a la Catalunya Nord. A 
més, l'oficialitat primordial del castellà i única del 
francès han dificultat la incomoració de la pobla- 
ció immigrada a la llengua pròpia del país. 
Aquesta situació s'ha viscut especialment a les 
grans ciutats, on els últims decennis han anibat 
centenars de milers de persones que no han dis- 
posat de les eines per fer del català la seva llen- 
gua. Ni tan sols la promulgació del català com a 
llengua vehicular a l'ensenyament primari i secun- 
dari al Principat de Catalunya ha aconseguit que 
la major part de la immigració de segona genera- 
ció hagi adoptat el català. 


Malgrat els èxits dels ocupants, la llengua ha 
sobreviscut i s'ha revitalitzat, tant durant els perí- 
Odes més foscos i sagnants de les dictadures 
(especialment la franquista) com en èpoques de 


300 anys d'ocupació, 300 anys de resistència 


Paisos Catalans: 
dominació i lluita 
d'alliberament 


major llibertat política, quan s'ha aplicat una 
estratègia més subtil que ha permès el floriment 
de la literatura, de l'edició en català i que a poca 
poc s'hagi reincomporat a l'ensenyament i a altres 
esferes. 


Certament, avui dia a les escoles no maltracten els 
alumnes que parlen en català (com si ha passat en 
d'altres èpoques) i en parts importants del país es 
poden fer els tràmits oficials en llengua catalana, 
però les legislacions estatals continuen vetllant 
per la preponderància del castellà i del francès, i la 
tendència uniformitzadora a nivell cultural de l'e- 
conomia capitalista premia qui utilitza la llengua 
majoritària al mercat mundial i bandeja les 
expressions en llengues minoritzades. La mostra 
més clara d'aquesta tendència la tenim quan 
encenem l'aparell de televisió: només els canals 
de la CCRTV s'expressen integrament en català: la 
resta de canals públics autonòmics utilitzen el 
català de forma ridícula, i dels privats només a 
alguns del Principat es pot escoltar la llengua del 
país, però únicament per cobrir la quota legal — i 
sovint ni tan sols hi arriben. 


Als efectes devastador del lliure mercat s'hi ha de 
sumar l'acció política. D'una banda, els governs de 
París i de Madrid —siguin del color que siguin— 
sempre han legislat a favor del francès i del caste- 
là. Duna altra banda, els governs autonòmics i 
regional (en el cas de la Catalunya Norch han estat 
ocupats majoritàriament per partits d'obediència 
estatal, per la qual cosa la seva actuació a favor 
del català ha estat sobretot testimonial. Als 
governs autonòmics on han participat formacions 
polítiques d'obediència no-estatal (Principat de 
Catalunya i llles), l'acció de govern no ha anat mai 
més enllà de la Constitució espanyola, cosa que 
impedeix fer polítiques amb visió global de país i 
prioritzant el català com a llengua comuna. 


En el marc de l'actual Unió Europea, la situació per 
la nostra llengua és força complicada i encara 
pateix els efectes dels decrets de Nova Planta que 
Felip V va començar a imposar el 1707, i que els 
seus successors han continuat aplicant. Si el mer- 
cat i unes polítiques estatals uniformitzadores són 
obstacles difícils de superar l'arribada massiva 


d'immigrants afegeix més obstacles per a l'exten- 
sió social de la llengua, donada l'absència de l'ei- 
na necessària per posar en contacte els nouvin- 
guts amb el català: un Estat propi pertal de garan- 
tir que el català sigui la llengua d'acollida en 
aquest racó de la Mediterrània i guanyar per fi, la 
batalla d'Almansa. 


Espanya: un instrument de dominació 
de classe 

Malgrat que la derrota de la querra i els Decrets 
de Nova Planta suposaren un retrocés de les clas- 
ses ascendents als Paisos Catalans, en favor del 
interessos dels sectors més lligats al bloc feudal 
hispànic, l'evolució de les relacions socials i eco- 
nòmiques al nostre país seguiren uns camins pro- 
pis diferenciats dels de Castella els 300 anys que 
han seguit aquesta derrota i que han comportat 
les transformacions més grans en l'economia i la 
societat de la nostra història. 


Davant la disputa dinàstica, diversos factors inci- 
diren en l'aposta que part de les classes dirigents 
catalanes havien fet pel partit austriacista. Per una 
banda, la possibilitat de recuperació del poder 
polític i el règim constitucional perduts en el segle 
XVII amb les guerres i davant la pressió de la 
Monarquia Absoluta, empenyeren bona part del 
braç militar feudal català, però també els interes- 
sos mercantils empenyien les burgesies uMbanes a 
aliarse amb les potències marítimes com 
Anglaterra i Holanda, abans que amb les monar- 
quies hispànica o francesa, amb l'expectativa d'a- 
profitar una situació de conflicte a tota Europa. Per 
a les masses populars, però, fou l'ocupació i les 
malvestats de les tropes castellanes i franceses les 
que acabarien convertint la guerra en una aferris- 
sada resistència a l'ocupació forana. Donant una 
dimensió que avui en direm nacional, al conflicte. 
lés el caràcter popular de la resistència el que feu 
més cruent el conflicte i més devastadora encara 
la repressió i venjança dels vencedors. 


Si des del primer moment de la victòria, la 
Monarquia borbònica imposà els Decrets de Nova 
Planta i emprengué mesures destinades a eliminar 
tant les institucions, lleis pròpies, la cultura i llen- 
qua del país que li havia girat l'esquena i l'havia 


combatut fins al final, a nivell econòmic també es 
féu notarel nou ordre. La imposició del reial cadas- 
tre, una contribució que tenia com a objectiu esde- 
venir el que les mateixes autoritats bombòniques 
definiren com "un tributo de vasallaje" que contri- 
buís a finançar l'Estat Absolutista borbònic, castigà 
encara més la societat catalana, ja prou afeblida 
després de la guerra. A aquest impost s'hi afegiren 
les obligacions com la dels barcelonins de pagar la 
construcció del recinte fortificat de la Ciutadella 
per a l'exèrcit vencedor. 


Però malgrat la negra situació a principis del segle 
XVIII, com al conjunt d'Europa, sense les periòdi- 
qjues guerres o epidèmies que havien produit grans 
mortaldats en segles precedents, el pais experi- 
mentà una expansió demogràfica i econòmica. Els 
Paisos Catalans viuen un fort creixement demo- 
gràfic, duplicant pel cap baix la seva població al 
llarg del set-cents, creixement que es visqué a tot 
arreu, però fou especialment acusat a les ciutats. 
Aquest creixement anà acompanyat d'una intensi- 
ficació, extensió, especialització i millora dels con- 
reus arreu del pais, amb una agricultura cada 
vegada més orientada al comerç, més enllà de les 
necessitats de la subsistència. L'especialització en 
la producció de vins i aiguardents al Principat 
acabà esdevenint decisiva en la futura transforma- 
ció de la societat i l'economia catalanes. En aquest 
sentit, el règim de propietat de la terra, amb pre- 
domini del pagès emfitèutic, i la cessió de terres en 
règims de masoveria, parceria o rabassa morta, 
determinaren una evolució de l'agricultura diferent 
de les castellana, on s'imposà el latifundi. Foren els 
petits pagesos sense tera (subemfiteutes, arren- 
dats, rabassaires) els qui protagonitzaren aquesta 
expansió de conreus i posaren els fonaments de 
l'acumulació de capital comercial que seria la base 
de la piràmide de la industrialització catalana. 


El primer impuls econòmic vingué de la mà de les 
manufactures, molt diversificades i esteses, afavo- 
rides al seu tom per l'especialització dels conreus 
citacla, que concentrà la producció manufacturera 
en zones determinades. Llana, seda, paper s'aglo- 
meraren en diferents localitats i comarques, o la 
construcció naval, a tota la costa, fonamental per 
l'expansió del comerç que permeté donar sortida 
als productes. També al segle XVIII, al costat d'a- 
quest auge manufacturer començà a introduir-se 
la primera indústria moderna, el tèxtil cotoner. 


Més tard, el segle XIX la mecanització de la indús- 
tria del cotó permetria una gran expansió i la pro- 
gressiva substitució de la inicial producció d'india- 
nes i estampats. També feu créixer la indústria i les 
concentracions de població en les zones fluvials 
perseguint la força motriu del primer tèxtil. 


Durant el set-cents, amb aquesta progressiva apa- 
rició de les concentracions de manufactura, primer, 
i indústria, després, començà a créixer una nova 
classe, el proletariat català, que esdevindria cada 
vegada més important. També creixia el paper 
d'una ascendent burgesia, enriquida amb l'explo- 
tació del treball català i cada vegada més necessi- 
tada d'impulsar del seu paper polític, sobretot al 
Principat, molt per davant del País Valencià i les 
llles, que malgrat l'existència de diversos focus 
d'industrialització, com seria la indústria sedera a 
llocs com Alcoi, o el calçat valencià i menorquí, no 
començarien una veritable industrialització fins al 
mateix segle XX. 


Per la seva bandla el comerç havia jugat un paper 
decisiu, tant en la venda dels teixits manufacturats 
al mercat espanyol, que cauria més endavant 
degut a l'adopció de polítiques lliurecanvistes, prò- 
pies del caràcter terratinent de l'oligarquia domi- 
nant castellana, base de la Monarquia, i el comerç 
d'aiguardent amb les colònies americanes, que si 
en un primer període tingué un paper important, a 
inicis del XIX, després de l'enfonsament del comerç 
americà a través de Cadis, les exportacions catala- 
nes ja havien trobat altres camins. 


Tots aquests canvis propiciaren l'aparició de nous 
protagonistes en els esdeveniments que marcarien 
la societat catalana, per una banda, els sectors 
més importants de la burgesia ascendent jugaren 
el seu paper al costat de la Monarquia absolutista 
borbònica i el seus projectes, malgrat intentar dife- 
renciarse de l'alternativa més uniformitzadora i 
centralista castellana, es limitaren a buscar un 
encaix en el règim borbònic compatible amb els 
seus interessos i una certa tolerància ver la reali- 
tat cultural catalana, durament perseguida, tro- 
bant-se sempre amb l'aferrissada oposició de les 
classes dirigents espanyoles. 


L'evolució experimentadla per la societat catalana 
es féu notar quan, a finals de segle XVIII, la sotra- 
gada que recorregué Europa amb la revolució fran- 
cesa trobà un important ressò al nostre país. La 
Gran Guerra que seguí entre Espanya i França tin- 
qué Catalunya com a escenari, i acabà demostrant 
la debilitat política, militar i financera de la 
Monarquia absolutista borbònica, a més de la crisi 
del comerç exterior que provocaren les seves dis- 
putes intemacionals amb Anglaterra, i importants 
sectors socials començaren a cercar més espai 
polític propi. Per a les classes populars la impopu- 
laritat de les tropes, les lleves i la polarització i pau- 
perització provocades pel creixent capitalisme 
empenyien a revoltes i alçaments periòdics. També 
creixents sectors burgesos començaren a entrar en 
contradicció amb l'antic règim i amb el seu estat. 


Un sentiment popular s'estengué arreu com iblus- 
tra una cobla que es popularitzà a Figueres durant 
una visita reial: "els reis han vingut Í puput puput/ 
la vinguda dels reis put" 


La guerra que seguí a l'ocupació napoleònica, fou 
l'inici d'un segle, el XIX, marcat pels intents libe- 
ralitzadors de la burgesia, que generalment recol- 
zaria la monarquia borbònica i s'enfrontaria per 
una banda a un carlisme que prengué una certa 
força al Principat i al Pals Valencià, i que tenia en la 
seva base una reacció al naixent capitalisme des 
d'una posició reaccionària i religiosa com a res- 
posta davant l'amenaça de proletarització en 
molts sectors del camp, a més d'un cert compo- 
nent anticentralista, i per altra banda els conflictes 
urbans que enfrontaren republicans amb les auto- 
ritats bombòniques, i que tenien la seva base en el 
proletariat urbà i alguns sectors urbans més dinà- 
mics que protagonitzaren bullangues i motins. 


Les classes dominants seguiren fidels a l'Estat, 
mentre intentaven una modemització i liberalitza- 
ció ja fos recolzant reformes, aixecaments liberals, 
o pronunciaments militars. Finalment assoliren 
derrotar les carlinades, i al mateix temps reforçar la 
repressió de les classes populars a les ciutats. 


Amb el creixement del proletariat a les ciutats 
arreu del país es visqueren els primers conflictes 


obrers. Als Paisos Catalans, les primeres màquines 
destruides per obrers foren a Alcoi, el 1821, i a 
Camprodon el 1823. Els alçaments populars 
urbans, sovint contra autoritats militars i eclesiàsti- 
ques sovint desbordaren els liberals més radicals, 
però encara no existia ni una consciència ni unes 
organitzacions de classe que suposessin un verita- 
ble perill. Amb tot, el republicanisme canalitzà els 
anhels de canvi social i el federalisme els de rei- 
vindicació nacional, i s'estengueren en les classes 
populars, a tots els Paisos Catalans de forma molt 
diferent que no pas al conjunt de l'Estat, a més 
d'un fort anticlericalisme. Aquests elements s'ani- 
rien reproduint més tard en la nostra història. 


La primera associació obrera fou l'associació de 
teixidors, a Barcelona, el 1840, i seria reprimida i 
clausurada per Espartero, que, com agafarien per 
costum els militars espanyols, també bombardejà 
Barcelona. Aviat les primeres federacions obreres 
del país es començaren a estendre aplegant des- 
enes de milers d'afiliats. Les revoltes contra les 
"quintes" i els "consums" marcaren el paisatge 
de l'època. 


Per la seva banda, el desenvolupament de l'econo- 
mia capitalista mocema, sobretot al Principat, es 
trobà aviat amb l'obstacle de l'estructura endarre- 
rica de l'Estat espanyol, que aturà el ritme extraor- 
dinàriament ràpid de la primera veritable revolució 
industrial catalana basada en la mecanització del 
tèxtil, degut a la dificultat d'obtenir matèria prime- 
ra necessària com el cambó o el ferro. Dificultat 
agreujada per l'estructura radial de les comunica- 
cions que feia inaccessible el lignit de les mines 
asturianes, i per l'encariment del transport marítim 
de carbó anglès. També entrà aviat en contradicció 
amb les polítiques lliurecanvistes defensades pel 
capitalisme agrari terratinent castellà, dominant a 
l'estat. Progressivament, els burgesos catalans 
intentaren reforçar el seu paper polític, però mai 
intentant una ruptura amb l'estat espanyol que els 
assegurava la repressió contra l'ascendent classe 
treballadora, repressió que els permetia mantenirel 
seu paper de classe dominant, però renunciant a 
exercir de classe dirigent d'un estat en el qualsem- 
pre serien la perifèria. El que sí que entengué 
aquesta burgesia fou la necessitat d'enfortir el seu 
rol polític. Arreu del país, amb diferents graus en 
funció del desenvolupament d'aquestes burgesies i 
de la seva força, començà l'impuls d'una nova rei- 
vindicació nacional, ja fos cultural, amb la renai- 
xença, o polític, amb el naixement del regionalisme. 


Començaria al Principat un periode d'agitació 
catalanista en la qual, tot i existir també un ampli 
catalanisme popular l'hegemonia política fou del 
regionalisme conservador que malgrat tot sabé 
capitalitzar la creixent reivindicació de més poder 
polític propi i instaurà la Mancomunitat, el primer 
i molt limitat, intent de govern autònom. Si amb 
l'assumpció del catalanisme la Lliga sabria crear a 
finals de segle XIX i a principis del XX un comen- 
çament de moviment nacional que cohesionava 
políticament el Principat, el fracàs del federalisme 
republicà, que veié com l'estat espanyol el reduia 
a una mera descentralització, impedí que l'esque- 
rra tingués encara una altemativa mentre el repu- 
blicanisme, tret d'alguna excepció menor acabà 
monopolitzat per un populisme demagògic com el 
lerrouxisme, que no aportà cap avanç als treballa- 
dors, i els donà l'esquena després de revoltes com 
la de la Setmana Tràgica. Però el fenomen no per- 

dria força fins la consolidació d'una opció de clas- 
se com fou el sindicalisme antiestatal, col-lectivis- 
ta i intemacionalista de la CNT, sense encara, però, 
una posició clara pel que fa al plet nacional, però 
que s'implantà també amb força arreu dels Paisos 
Catalans a diferència del socialisme que hi tingué 
un paper molt secundari. 


L'ascendent moviment obrer amb un enfronta- 
ment cada vegada més fort i violent i la creixent 
reclamació d'un major poder polític català clugue- 
ren a les classes dominants espanyoles a apostar 
per la via de la força, amb la dictadura de Primo 
de Rivera. La repressió que seguí, ensems contra 
les organitzacions obreres i contra tot signe d'i- 
dentitat catalana, amb la complicitat de la burge- 
sia catalana, com sempre desitjosa de preservar 
els seus interessos de classe per damunt de cap 
enfrontament amb Espanya, fou el que acabà cre- 
ant les condicions per la fi de la seva hegemonia 
dins el catalanisme. 


Després de la dictadura, Macià fou qui canalitza- 
ria l'ascens del catalanisme popular i el comença- 
ment de l'etapa popular del moviment nacional. Al 
País Valencià i a les llles, però, el fracàs de la revo- 
lució industrial el segle XIX, tret d'algunes excep- 
cions locals, féu que l'evolució dels fets seguís 
camins diversos, i la reivindicació cultural tímida- 
ment encetada no desembocà en un moviment 
polític i presa de consciència nacional de masses 
com al Principat, potser fins a finals dels seixanta 
del segle XX, i encara incompleta. 


Amb tot, l'arribada de la segona república signifi- 
cà l'inici d'una etapa d'hegemonia popular del 
moviment nacional, i els partits obrers comença- 
ren a créixer encara que l'apoliticisme cenetista 
frenava l'aparició d'una esquena de classe del 
país. Però amb la victòria del Front Popular la bur- 
gesia tomaria a apostar per la dictadura, però 
aquesta vegada la consolidació de les forces obre- 
res, democràtiques i populars derrotà el cop arreu 
dels Paisos Catalans i impedí la victòria fàcil pre- 
vista pels colpistes. Començava una guerra que 
donaria lloc als 40 anys de dictadura. 


L'economia catalana experimentaria al principi de 
la dictadura un enorme endarreriment, especial- 
ment pel que fa al retrocés de les condicions de 
vida dels treballador, no recuperant fins a finals 
dels anys cinquanta els novells de producció dels 
temps de la república. Però aquest cop els empre- 
saris comptaven amb un règim que assegurava la 
"pau social" amb la seva repressió, i no seria fins 
bastant al final que les organitzacions sorgides de 
les classes populars catalanes protagonitzarien 
gairebé en solitari la lluita contra el feixisme, per 
la llibertat nacional i per la transformació social. 


El franquisme permeté el desenvolupament d'una 
economia basada en l'explotació d'una mà d'obra 
barata i sense drets laborals ni sindicals, i permeté 
a les classes dominants consolidar el seu domini, 
sobre l'esquena dels treballadors catalans, i amb 
la complicitat i ajuda de les democràcies occiden- 
tals durant la guerra freda, assolir una relativa 
estabilització econòmica que els havia de perme- 
tre 40 anys després trucar a la porta d'Europa. 
Durant aquesta etapa es produí el naixement de la 
indústria del ciment i l'especulació, amb què es 
feren enormes fortunes i es començà un model de 
creixement que avui els hereus d'aquell règim han 
depurat i perfeccionat. 


Gràcies a la traició de les formacions majoritàries 
que es reclamaven i es reclamen catalanes i d'es- 
querres, que deien lluitar per una ruptura demo- 
cràtica, una transformació social i l'assoliment de 
les llibertats nacionals catalanes, les classes domi- 
nants pogueren legitimar el nou règim restaurant 
la monarquia borbònica i mantenir el seu domini 
de classe i el seu aparell repressiu. 


L'altemativa és la independència o la 
dissolució 

Des del punt de vista polític, el 25 d'abril de 1707 
significa l'inici d'un procés que tenia com a finali- 
tat la desaparició de les institucions catalanes i la 
seva substitució per delegacions administratives 
del poder central espanyol: la construcció d'un 
estat unitari sobre la base de Castella. Des d'ales- 
hores fins ara, l'ocupació espanyola s'ha disfressat 
amb diverses formes de dominació, des de la dic- 
tadura fins l'estat de les autonomies, però totes 
elles s'han fonamentat en la negació del dret dels 
i les catalanes de decidir sobre els seus propis 
assumptes. 


Com s'ha dit, poc després de la desfeta 
d'Almansa, Felip V promulgà els Decrets de Nova 
Planta del Regne de València i d'Aragó. En ells 
decretava l'abolició de les institucions valencianes 
i el seu sistema legislatiu, inclòs el codi civil, a més, 
prohibia el català a l'administració, l'escola i l'es- 
glésia com a primer pas per "acorralarlo a un 
reducte folhlòric", com diria Joan Fuster. 
Mentrestant, passava a sang i foc per Xàtiva i cas- 
tigava severament el poble vençut. El mateix pro- 
cediment que seguiria al Principat i al Regne de 
Mallorca, després de les respectives derrotes el 
1714 i 1715. L'important és destacar que aquell 
cicle donà lloc a la imposició, per part de la monar- 
quia borbònica, de la base fonamental del seu 
projecte polític. la constitució d'un estat unitari 
centralista a partir de la dissolució de les institu- 
cions catalanes, procés del qual els Decrets de 
Nova Planta en foren el primer pas. 


El seguent moment de construcció de l'estat 
espanyol tal i com el coneixem avui dia correspon 
al llarg i mai no acabat procés de "modernització" 
de l'estat espanyol, o el que és el mateix, els repe- 
tits intents de les burgesies espanyoles d'adaptar 
les estructures de l'estat als seus interessos, sem- 
pre en tensió amb la noblesa terratinent, l'església 
i alguns aparells del mateix estat com l'exèrcit. Les 
constitucions liberals del segle XIX. són un cons- 
tant estira i arronsa entre els sectors dominants 
esmentats, l'únic element cohesionador i inques- 
tionable dels quals era el principi d'estat unitari. 
L'estructura administrativa en la qual es fonamen- 
taren fou la provincial. Però també hi hagué fortes 
tensions entre aquesta estructura imposada i les 
classes populars dels Paisos Catalans, els movi- 
ments de resistència de les quals sempre van estar 
impregnats d'una catalanitat que, malgrat els 
esforços assimilacionistes de l'ocupant, es mantin- 
qué ferma en tots els racons del país. 


Aquesta catalanitat impregna els moviments 
socials que neixeran durant la segona meitat del 
segle XIX producte de la progressiva incustrialit- 
zació d'algunes parts del país. La Renaixença, 
moviment que és comú als tres principals territoris 
històrics dels Paisos Catalans, serà el moviment 
cultural autòcton més important de l'època, men- 
tre que el regionalisme, el republicanisme, el fede- 


ralisme i l'obrerisme seran les expressions ideolò- 
giques i polítiques que els diferents sectors socials 
assumiran en el transcurs de la confrontació que 
es desencadenarà inevitablement, principalment 
contra l'estat. 


Però a cada avenç de les forces populars seguirà 
un replegament de les estructures de dominació. 
La restauració conservadora — el periode d'alter- 
nança entre conservadors i liberals, tant semblant 
a la de PP i PSOE actual — seguirà al sexenni revo- 
lucionari de 1868 a 1874: la dictadura de Primo de 
Rivera seguirà a l'ascens del moviment obrer i del 
catalanisme de les primeres dècades del segle XX: 
i la llarga nit franquista aniquilarà les esperances 
sorgides del periode de la II República. En tots els 
casos, l'estat unitari respondrà contunclentment, 
moltes vegades de forma sanguinària, als intents 
de reforma de l'estat. 


El franquisme, però, a banda de significar un dels 
períodes en què el projecte d'assimilació cultural i 
dominació social i política que està en la base de 
l'estat espanyol s'assenta de forma més agressiva, 
també és un periode en què les classes popular 
catalanes prenen consciència d'aquesta domina- 
ció i articulen importants estructures de lluita i 
resistència. A causa d'aquestes, i partir de la seva 
integració en l'estat a partir de la mort de Franco, 
aquest cedirà una descentralització administrati- 
va: les autonomies. El final del franquisme, es limi- 
ta a ser el final de Franco, la seva mort física. Però 
a banda de les llibertats de democràcia formal 
assolides, la importància de les quals no es pot 
bandejar els canvis que vingueren després en rela- 
ció a l'estructura de l'estat, els canvis que els 
intel-lectuals del sistema ens empaqueten amb el 
nom de "Transició democràtica ", en realitat refor- 
çaren el pilar fonamental de la "unidad indisolu- 
ble de la nación espafiola", i l'exèrcit espanyol 
com a garant d'aquesta unitat, principis consa- 
grats en els primers articles de la constitució 
espanyola de 1978. 


En aquest marc, les autonomies catalanes queda- 
ren com a entitats subaltemes, postergades, sense 
poder polític propi. L'esquerra independentista 
denuncià aleshores el que això significava, que- 
dant-se sola en la denúncia de la pantomima 
autonòmica. Durant 16 anys, de 1979 a 1995, des- 
envolupà una estratègia de propaganda armada 
que permeté l'aparició d'un incipient moviment 
social i polític que aconseguí estendre socialment, 
per primera vegada en la història de forma massi- 
va, les posicions independentistes. 


Avui, els processos de reforma estatutària, o el 
que és el mateix, l'actual procés de reestructuració 
de l'estat, no han significat, ni de bon tros, l'avenç 
que l'autonomisme català, encapçalat al Principat 
per CiU i ERC, preveien. El PSOE no vol reformar 
un estat irreformable, sinó retocar-lo, mentre que 
el PP segueix obscecat en retallarlo encara més. 
300 anys després, com al llarg de tots aqquests tres 
segles, haurem de ser les classes populars les qui 
prenguem el propi camí de l'alliberament del nos- 
tre poble. Els Paisos Catalans només poden optar 
per la independència, la ruptura amb els estats 
espanyol i francès, o per restarhi lligats, esquarte- 
rats i sotmesos, condemnats a dissoldre's dins seu. 


Després de tres intents anteriors de resolució del 
conflicte que viu el poble basc amb els estats 
espanyol i francès, l'esquerra independentista 
basca va decidir fer un pas més i proposar un altre 
model per solucionar el conflicte. Amb l'objectiu de 
cercar un escenari definitiu de pau, democràcia i 
justícia, Batasuna i la resta de l'esquerra abertzale 
van presentar la proposta "Ara el poble, ara la 
pau", que defineix dos àmbits diferenciats per al 
diàleg i l'acord. Ho feu el novembre del 2004 al 
velòdrom d'Anoeta. 


La proposta es basava en la constitució d'una pri- 
mera taula de negociació entre els agents polítics, 
sindicals i socials d' Eushal Herria per crear una 
base que permeti definir un marc en què tots els 
drets civils i polítics siguin respectats i en el que el 
poble basc pugui decidir lliurement el seu futur. 
Una segona taula de negociació hauria d'asseure 
en una taula l'organització armada ETA i els 
governs dels clos estats. Durant els últims anys, 
l'esquerra abertzale ha treballat per crear aquest 
marc propici, que es reforçà el març del 2006 quan 
ETA decretà un alto el foc de caràcter indefinit. 


El procés avui es troba en un punt mort. Durant 
un temps va semblar que el procés i les dues tau- 
les de negociació anaven prenent forma. Tot indli- 
cava la predisposició del govern espanyol a ser 
receptiu amb el procés. Però això no deixà de ser 
un miratge, perquè continuà la repressió i perse- 
cució de l'esquerra abertzale. A dlata d'avui, enca- 
ra no s'ha revocat, ni sembla que s'hagi de fer en 
un futur proper la llei de partits que manté 
illegals bona part de les organitzacions políti- 
ques i socials del moviment abertzale. Continúa 
també una política penitenciaria repressiva que 
té com clarexemple el cas del pres Ihati Juana de 
Chaos, que encara ara pateix presó atenuada per 
dos articles publicats al diari Gara, en un clar atac 
a la llibertat d' expressió. 


Internacional 


País Basc: 
la solució continúa 
sent política 


Mantenint bloquejat el procés el govem espanyol 
del PSOE, sense haver complert cap dels acords a 
què s'havia compromès: després de nou mesos d' 
alto el foc i de denúncies de l'esquerra abertzale 
d'aquest bloqueig, ETA decidí interrompre l' alto el 
foc amb l'atemptat a Barajas en què moriren dos 
treballadors equatorians. 


Un cop més però, sembla clar que el govern espan- 
yol ha tomat ser incapaç d'estar a l'alçada de les 
circumstàncies, s'ha deixat arrossegar per la pres- 
sió demagògica i ultra del PP i del sector més reac- 
cionari del PSOE i, a la pràctica s'ha mostrat desin- 
teressat en solucionar els problemes estructurals 
d'un estat com l'espanyol que és incapaç de solu- 
cionar els seus problemes històrics, tot negant el 
caràcter polític del conflicte. 


Vist en perspectiva, i tot i que és clar que aquest 
procés està tenint lloc en conjuntures i escenaris 
diferents que els que havien marcat els altres 
intents, no deixa de ser una mostra del mateix 
immobilisme cec de sempre. El govern espanyol ha 
tomat a utilitzar l'estratègia de fer creure a la 
societat que el procés era irreversible mentre asse- 
qurava que en cap cas es tractarien temes polítics, 
ha intentat debilitar a l'esquerra abertzale, i ha vol- 
gut guanyartemps de cara a les properes eleccions 
al Congrés espanyol. Des del primer moment ha 
endarrerit el ritme, els terminis i no ha complert els 
acords als quals s'havia compromès, tot tement 
una reacció adversa del seu electorast, atiat per 
l'agitació cacla vegada més cridanera del PP. 


Per la seva banda, sembla, però, que la societat 
basca ha assumit que no pot desaprofitar un 
aquesta oportunitat, i s' ha continuat mobilitzant, 
dient ben clar que estan per a la resolució del con- 
flicte, que el procés està més viu que mai. Diferents 
sectors del poble basc han sortit al carrer per 
demanar la implicació sincera de totes les perso- 


nes que realment estan interessades en crear un 
marc democràtic que permeti al poble basc decidir 
lliurement, sense condicions, els seu futur. Totes 
aquestes veus han revindicat que aquest nou marc 
només pot passar pel reconeixement de la unitat 
de totes les terres basques i pel reconeixement del 
dret a l'autodeterminació. Sense el reconeixement 
del dret a decidir no és possible la creació d' un 
context social i polític democràtic. 


Als Paisos Catalans sempre hi ha hagut un suport 
explícit del moviment independentista i de impor- 
tants sector dels moviments socials per la lluita de 
l'esquena independentista basca. Però és igual- 
ment important ressaltar que cap partit institucio- 
nal no ha esta capaç de fer una aposta clara i 
democràtica que anés a favor de la resolució real 
d'aquest conflicte. Ni CiU, ni ERC, ni ICV ni molt 
menys PSC no han estat capaços de mullarse a 
favor de la superació del marc constitucional esta- 
blert, de obrir la porta cap a una democratització 
que permeti reformular el model d'estat existent i 
podersolucionar els conflictes de les nacions sense 
estat. 


Des d' Endavant hem seguit aquest procés donant 
clar suport a la lluita del poble basc i de l'esquerra 
independentista basca cap a la consecució d'a- 
qjuest escenari desitjat. Sabem que el camí a recó- 
rrer és llarg i que només ha fet que començar que 
les dificultats que s'estan trobant no són més que 
una expressió clara de les contradiccions que sem- 
pre han negat els drets dels pobles basc i català 
entre d'altres. Per això és necessari renovar el com- 
promís en aquesta lluita, perquè el dret a la auto- 
determinació sigui un dret segur per a tots els 
pobles oprimits, perquè es reconegui la nostra 
territorialitat i per aconseguir una societat més 
justa, igualitària i democràtica. Per això la única 
solució al conflicte entre el poble basc i els estats 
espanyol i francès contínua sent politca. 

